سيلرا (شھدادڪوٽ)

ديھ سيلرا  سنڌ جي ضلعي قمبر شهدادڪوٽ جي شھدادڪوٽ تعلقي جي يونين ڪائونسل نمبر 4 سيلرا جي ھڪ ديھ جو نالو آهي جيڪا تپو شھدادڪوٽ ۾ واقع آهي. سيلرن جي ھڪ وڏي ڳوٺ جي واقع ھجڻ سبب ديھ جو اھو نالو پئجي ويو.

تاريخ
سنڌ بورڊ آف روينيو جي 1934ع واري نقشي مطابق ھن ديھ ۾ ڳوٺ سيلرا. واقع ھيا. ھاڻي ان ديھ ۾ ڳوٺ محمد صالح واقع ھيا. ان وقت شھدادڪوٽ شھر ھن ديھ جي لڳ واقع ھيو. ھن ديھ مان ڳڙھي خيرو ۽ سجاول جوڻيجو ڏانھن روڊ گذرندڙ ھيا. ديھ جي اترئين پاسي ريل جو بند ديھ منجھان ڳڙھي خيرو طرف گذرندڙ ھيو. 1934 ۽ ان کان اڳ ھي ديھ تپو ڌڱ ۾ شامل ھئي.  ھاڻي ڳوٺ سيلرا وڏا سيلرا جي نالي سان معروف آھي. ديھ ۾ شھدادڪوٽ شھر جو سجاول چوڪ ھن ديھ ۾ شامل آھي جتان ڳڙھي خيرو نڪرندڙ روڊ  ۽ ريلوي بند جي جي ٻنھي پاسن کان ٽانوري شاخ تائين ۽ سجاول چوڪ کان سجاول جوڻيجو طرف نڪرندڙ روڊ جا ٻئي پاسا ريلوي بند جي پار تائين ۽ اڳتي ان روڊ جي ڏاکڻي پاسي وارو شھدادڪوٽ شھر جو حصو ويندي مگسي فارم ۽ مير نادر علي خان مگسي جي رھائش تائين وارو شھر جو حصو ھن ديھ ۾ واقع آهي. ان کان سواء ھيرآباد محلو، لکپت وارو پڙ، مستوئي محلو، ڳوٺ ڪور وارا سيلرا، ٽانوري شاخ ۽ قبي واري روڊ جي وچ وارو شھري علائقو، ريلوي ڪالوني ۽ ان جي لڳ آدماڻي مگسين جو پاڙو وغيره ھن ديھ جو حصو آهن.

جاگرافي
ھن ديھ جي اتر ۾ ديھ چانڊيا، ديھ پٺاڻ ۽ ديھ نورپور، اوڀر ۾ ديھ شھدادڪوٽ، ديھ ھمير ۽ ديھ ڪارڙا، اولھ ۾ ديھ چانڊيا ۽ ديھ ڪڙيو صوبدار ۽ ڏکڻ ۾ ديھ ٿرڙي واقع آهي. ڪور ڏاتو ھن ديھ ۾ ختم ٿئي ٿي. ھن ديھ جي مڪمل روينيو سروي ٿيل آهي ديھ جي ڏاکڻي دنگ کان مستوئي شاخ وھندڙ آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 9,623 ھئي جيڪا 1,480 خاندانن تي مشتمل ھئي.. 
 حوالا